ہری پور،(خیبر پختونخوا)

ہری پور شہر کی بنیاد 1821ء میں سکھ جنرل ہری سنگھ نلوہ نے فوجی نقطہ نظر سے رکھی۔ ہری پور شہر میں ایک قلعہ تعمیر کیا گیا جس کی دیواریں 4 میٹر چوڑی اور16 میٹر اونچی تھیں۔ قلعہ میں داخل ہونے کے لیے چار دروازے تھے۔ ہري پور کا نام رنجيت سنگھ کے ايک سِکھ جرنيل ہری سنگھ نلوہ کے نام پر رکھا گيا۔ ہري پور تحصيل کو 1 جولائی، 1992ء ميں ضلع کا درجہ دے کر ضلع ايبٹ آباد سے علحيدہ کر دياگيا۔

ہری پور کی اصل اور قدیم قوم گجر ہے جن کے بعد ترک یہاں آئے اور پھر دیگر اقوم نے بطور حملہ آور یا کسی قوم کی دعوت پر یہاں مستقل سکونت اختیار کی ہری پور کی بیشتر اقوام سندھ پار کے خطے سے یہاں ہجرت کر کے آئیں ان اقوام میں ترین، تنولی، مشوانی، سلمانی، دلزاک، پنی، اتمانزئی اور جدون وغیرہ شامل ہیں۔ ماضی اور حال میں بھی ان افغان کا اقوام کا ہری پور میں اہم کردار رہا ہے، سکھوں کے خلاف محمد خان ترین ، سربلند خان تنولی اور صالح محمد مشوانی کی قیادت میں معرکے قابل ذکر ہیں،جن میں ان اقوام کی قربانیاں بے مثال ہیں.
ہری پور میں سید، اعوان، گكهڑ، راجپوت، عباسی اور کرڑال بھی بڑی تعداد میں آباد ہیں.

ہری پور میں تصوف 
ہری پور میں بھی بہت سے صوفی ہیں -یہاں کچھ پرانے نام ہیں۔
 حضرت بابا عبد المالک شاہ حقانی قادری مشہدی کاظمی کا گ شریف
 حضرت بابا شیر شاہ غازی قادری مشہدی کاظمی داڑی شریف
 بابا سجاول بادشاہ
 خواجہ عبد الرحمان

ہریپور میں عراق سے آنے والے صوفی بزرگ قطب شاہ یعنی عون بن یعلی العلوی کی اولاد بھی آباد ہے.   

خانقاہ صدر یہ ربانیہ صدریہ محلہ عیدگاہ ہری پور

حضرت معظم قاضی محمدصدرالدین سلسلہ نقشبندیہ کے بزرگ گزرے ہیں ان کامزاریہاں پر ہے ابھی صدارتی ایوارڈ یافتہ کتاب سیدالورٰی کے مصنف صاحبزادہ عبدالدائم گدی نشین ہیں۔

ہری پور میں حسنی و حسینی سادات کے بہت سے خاندان آباد ہیں جن میں کاظمی، مشہدی، ترمذی، نقوی بخاری، نقوی بھاکری، اور گیلانی سادات شامل ہیں۔

انقاہ

جغرافیہ 
یہ شہر اسلام آباد سے 65 کلومیٹر اور ایبٹ آباد سے 35 کلومیٹر دور واقع ہے۔ اس ضلع کو جغرافيائي محلِ وقوع کے لحاظ سے کليدي حيثيّت حاصل ہے۔ کيونکہ يہ ضلع ہزارہ ڈویژن اور صوبہ خیبر پختونخوا کے مابين ايک پھاٹک کا درجہ رکھتا ہے۔

حدور اربعہ 
اپنے منفرد محل وقوع کی وجہ سے ہری پور کی حدور آٹھ مختلف اضلاع سے ملتی ہیں ،جن کی تفصیل کچھ یوں ہے۔ ہری پورکی مشرقی اور شمال مشرقی سرحد ضلع ایبٹ آباد سے ملتی ہے۔ شمال میں یہ ضلع مانسہرہ اور شمال مغرب میں ہری پور کا ناڑا امازئی اور بیٹ گلی کا علاقہ تورغر اور بونیر سے ملتا ہے۔ ہری کی مغربی سرحد میں ضلع صوابی واقع ہے۔ مغرب اور جنوب مغرب میں پنجاب کے دو اضلاع اٹک اور راولپنڈی جبکہ جنوب مشرق میں وفاقی دار الحکومت اسلام آباد واقعہ ہے۔

موسم 
ہری پور موسم کے لحاظ سے گرم بارانی معتدلہ خطے میں شمار کیا جا سکتا ہے۔ یہاں سب سے زیادہ گرم مہینہ جون کا ہوتا ہے، جس درجہ حرارت 40 ڈگری سینٹی گریڈ سے بھی بڑھ جاتا ہے،اس کے بعد جولائی ،اگست میں مون سون کی وجہ سے بہت زیادہ بارشیں ہوتیں ہیں جس سے گرمی کا زور تو ٹوٹ جاتا ہے مگر حبس بہت بڑھ جاتی ہے۔ نومبر کا مہینے میں سب سے کم بارش ہوتی ہے اور پور ماہ عموماً خشک سردی میں گزرتا ہے۔ سردی کے موسم میں جنوری سب سے سرد ہوتا ہے، جب بعض دنوں میں درجہ حرارت نقظہ انجماد سے بھی گر جاتا ہے۔ مارچ ،اپرئل اور ستمبر،اکتوبر کے مہینوں میں موسم معتدل رہتا ہے ۔

انتظامی تقسیم 
ضلع ہری پور کوغازی اور ہری پور دو تحصیلوں میں تقسیم کیا گیا تھا لیکن 2018 میں ایک تیسری تحصیل خانپور کو اس میں شامل کیا گیا۔ صوبائی اسمبلی کے لیے ضلع تین صوبائی حلقوں میں تقسیم ہے۔ جو بالترتیب پی کے 40،پی کے 41، پی کے 42 کے نام سے منسوم ہیں۔ قومی اسمبلی کے لیے پورے ضلع صرف ایک حلقے تک محدور ہے جو این اے 17 کہلاتا ہے جسے 2018ء میں منعقدہ بلدیاتی انتخابات میں ضلع ہری پور کو 45 یونین کونسلوں میں تقسیم کیا گیا۔ جن میں سے 37 ہری پور جبکہ صرف 8 تحصیل غازی میں شامل ہیں۔

ہری پور کی صنعتیں 
صنعتي لحاظ سے ہري پور صوبہ خیبر پختونخوا ميں بڑ ا ضلع ہے بڑے بڑے صنعتي يونٹ جيسے ٹيلي فون فيکٹري، ہزارہ فرٹيلائزر، پاک چائنا فرٹيلائزر، تربيلا کاٹن ملز اور کئي اُوني کارخانے قائم ہيں۔ علاوہ ازيں حطار انڈسٹریل اسٹیٹ ميں کئي چھوٹے بڑے کارخانے لگائے گئے ہيں۔ ان صنعتوں کي وجہ سے يہ ضلع ملکي سطح پر معاشي ترقي ميں ايک اہم کردار ادا کر رہاہے۔اور اس سے کی غریب لوگوں کو روزگار حاصل ہے۔

نباتات و حیوانات 
ہریپورجغرافیائی لحاظ سے انتہائی متنوع ضلع ہے۔ یہاں پر زرخیز میدانی علاقوں سے ساتھ،بلندوبالا پہاڑ بھی موجود ہیں۔ ایک طرف میدانی علاقے کھیتوں کا باغات سے لیس ہیں تو دوسری طرف یہاں کے پہاڑ جنگلوں ،ندی نالوں اور آبشاروں سے آباد ہیں۔ اس لیے یہاں حیونات اور نباتات کی بہت سی نسلیں موجود ہیں۔

زرعی پیداوار 
ہری پور کا زیادہ تر زرعی رقبہ بارانی ہے ،جہاں سال میں دو بار ربیع اور خریف کی فصیلیں بوئی اور کاٹی جاتی ہیں۔ ان فصلوں میں گندم، مکئی ،باجرہ اور سرسوں شامل ہیں۔ ان کے علاوہ سرائے صالح کے مقام پر دوڑ ندی سے اور خانپور ڈیم سے نکالی گئی نہروں پر مشتمل علاقوں میں سبزیاں بھی کاشت کی جاتی ہیں۔ یہاں پر عام کاشت کی جانے والی سبزیوں میں مٹر، ٹماٹر،آلو،پیاز، کھیرے،بینگن،کدو، لہسن، ادرک، کریلا،ٹیندا، پیٹھا اور پالک شامل ہیں۔ یہ ضلع خاص کر سبزی نہ صرف پشاور بلکہ اسلام آباد اور صوبہ پنجاب کو بھی مہياکرتا ہے۔

ہری پور میں پھلوں کے باغات پر کثرت سے موجود ہیں۔ جن میں لوکاٹ، امرود، مالٹا اور لیچی جیسے پھل پیدا ہوتے ہیں۔ خاص کر لوکاٹ کی پیداوار کے حوالے سے ہری پور بہت مشہور ہے۔ اس کے علاوہ خانپور میں پیدا ہونے والے مالٹا اپنے ذائقے میں ثانی نہیں رکھتا۔ ان باغات میں بلڈ مالٹا اور شکری مالٹا حاصل کیا جاتا ہے۔

پشاور سے اسلام آباد موٹر وے اور غازی بروتھا بند پروجيکٹ کے قيام سے ضلع کی سماجی اور معاشی ترقی مزيد يقينی ہونے کا امکان ہے۔

شماریات 

تحصیلوں کی تعداد3: ہری پور، غازی اور خان پور 

ہري پور ضلع کا کُل رقبہ1725 مربع کلوميٹر ہے۔

یہاں في مربع کلو میڑ 466 افراد آباد ہيں

سال 2004-05ميں ضلع کي آبادي 803000 تھی

دیہی آبادي کا بڑا ذریعہ معاش زراعت ہے۔

کُل قابِل کاشت رقبہ 77370 ہيکٹيرزہے

ہسپتال 
سرکاری ہسپتال
 ضلع ہسپتال ہری پور جی ٹی روڈ
 ضلع ہسپتال ڈھینڈہ روڈ
 فوجی فاونڈیشن ہسپتال ڈھینڈہ روڈ

غیر سرکاری ہسپتال
 الغازی ہسپتال
 یحیٰی ہسپتال
 شاہ فیصل ہسپتال
 نور سرجیکل
 علامہ محمد اقبال ہسپتال

ڈیم 
دنيابھر ميں مٹی کا بنا ہوا سب سے بڑا بند تربیلا بند اسی ضلع ميں دریائے سندھ پر تعمير کيا گيا ہے۔ يہ ڈيم 2200 ميگاواٹ بجلي پيدا کرتا ہے۔ اس کے علاوہ بھی ہری پور پھر میں چھوٹے بڑے ڈیموں کا جال بچھا ہوا ہے جو مندرجہ ذیل ہیں۔
 خان پور ڈیم
 تربیلہ ڈیم
 خیرباڑا ڈیم
 کاہل ڈیم
 بھُٹڑی ڈیم
 منگ ڈیم

شخصیات
 ڈاکٹر محمد سفیان صفی
 محمد الہی بخش مطیع (خطاط)
 انویا حیدر

اخبار و رسائل
 روزنامہ ندائے خلق ، (مدیر ڈاکٹر چن مبارک ہزاروی)

مزید 
 پاکستان کے شہر
 خیبر پختونخوا کے شہر

حوالہ جات 

پاکستان کے شہر
خیبر پختونخوا کے آباد مقامات
خیبر پختونخوا کے اضلاع
خیبر پختونخوا کے شہر
ضلع ہری پور کے آباد مقامات
ضلع ہری پور
ویکی ڈیٹا سے مطابقت رکھنے والی مختصر تفصیل
Short description is different from Wikidata